Avis juridique important

|

31983D0384

83/384/ETY: Komission päätös, tehty 29 päivänä heinäkuuta 1983, luettelosta Australian laitoksista, joista tuoreen lihan tuonti yhteisöön sallitaan

Virallinen lehti nro L 222 , 13/08/1983 s. 0036 - 0039 Suomenk. erityispainos Alue 3 Nide 16 s. 0193  Espanjank. erityispainos: Luku 03 Nide 28 s. 0189  Ruotsink. erityispainos Alue 3 Nide 16 s. 0193  Portugalink. erityispainos: Luku 03 Nide 28 s. 0189

KOMISSION PÄÄTÖS,tehty 29 päivänä heinäkuuta 1983,luettelosta Australian laitoksista, joista tuoreen lihan tuonti yhteisöön sallitaan (83/384/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna direktiivillä 83/91/ETY (), ja erityisesti sen 4 artiklan 1 kohdan ja 18 artiklan 1 kohdan a ja b alakohdan,sekä katsoo, ettäkolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset,Australia on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä yhteisöön,useissa näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun alkuluetteloon laitoksista, joista tuoreen lihan tuonti voidaan sallia,Australian ehdottamien muiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön,näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti,tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten mukaan,tämän päätöksen liitteenä olevassa luettelossa mainituista laitoksista tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön lainsäädäntö ei koske tai joiden osalta yhteisön lainsäädäntöä on vielä yhdenmukaistettava, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyslainsäädäntöä ottaen huomioon perustamissopimuksen yleiset määräykset, jatässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla1. Sallitaan tuoreen lihan tuonti yhteisöön liitteessä mainituista Australian laitoksista kyseisen liitteen mukaisesti.2. Edellä 1 kohdassa tarkoitetuista laitoksista tulevaan tuontiin sovelletaan edelleen yhteisön eläinlääkintäalan säännöksiä.2 artikla1. Jäsenvaltioiden on kiellettävä tuoreen lihan tuonti muista kuin liitteessä mainituista laitoksista.2. Jäsenvaltiot voivat kuitenkin sallia 30 päivään huhtikuuta 1984 asti tuoreen lihan tuonnin laitoksista, joita ei mainita liitteessä mutta jotka Australian viranomaiset ovat tunnustaneet ja joita ne ovat virallisesti ehdottaneet direktiivin 72/462/ETY 4 artiklan 3 kohdan mukaisesti 7 päivänä huhtikuuta 1983, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää toukokuuta 1984.Komissio toimittaa näiden laitosten luettelon tiedoksi jäsenvaltioille.3 artiklaTätä päätöstä sovelletaan 1 päivästä lokakuuta 1983.4 artiklaTämä päätös otetaan uudelleen tarkasteltavaksi ja muutetaan mahdollisesti ennen 1 päivää helmikuuta 1984.5 artiklaTämä päätös on osoitettu kaikille jäsenvaltioille.Tehty Brysselissä 29 päivänä heinäkuuta 1983.Komission puolestaPoul DALSAGERKomission jäsen() EYVL N:o L 302, 31.12.1972, s. 28() EYVL N:o L 59, 5.3.1983, s. 34LIITE>TAULUKON PAIKKA>


title: Neuvoston päätös (EU) 2016/2313, annettu 8 päivänä joulukuuta 2016, tietyille jäsenvaltioille annettavasta luvasta hyväksyä Euroopan unionin edun mukaisesti Korean tasavallan liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta

text:
               20.12.2016

               FI

               Euroopan unionin virallinen lehti

               L 345/59

         NEUVOSTON PÄÄTÖS (EU) 2016/2313,
   annettu 8 päivänä joulukuuta 2016,
   tietyille jäsenvaltioille annettavasta luvasta hyväksyä Euroopan unionin edun mukaisesti Korean tasavallan liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 3 kohdan yhdessä sen 218 artiklan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen 3 artiklan mukaisesti Euroopan unioni on asettanut yhdeksi tavoitteekseen lapsen oikeuksien suojelun edistämisen. Toimenpiteet lasten suojelemiseksi luvattomilta pois viemisiltä tai palauttamatta jättämisiltä muodostavat olennaisen osan tätä toimintapolitiikkaa.

               (2)

               Neuvosto hyväksyi asetuksen (EY) N:o 2201/2003 (2), jäljempänä ’Bryssel II a -asetus’, jolla pyritään suojelemaan lapsia luvattoman pois viemisen tai palauttamatta jättämisen haitallisilta vaikutuksilta, ja jossa vahvistetaan menettelyt, joilla pyritään turvaamaan lapsen pikainen palauttaminen siihen valtioon, jossa lapsen asuinpaikka on, ja jolla pyritään varmistamaan tapaamisoikeus ja oikeus lapsen huoltoon.

               (3)

               Bryssel II a -asetus täydentää ja vahvistaa 25 päivänä lokakuuta 1980 tehtyä yksityisoikeuden alaa koskevaa Haagin yleissopimusta kansainvälisestä lapsikaappauksesta, jäljempänä ’vuoden 1980 Haagin yleissopimus’, jolla luodaan sekä sopimusvaltioiden että keskusviranomaisten välinen kansainvälinen velvoite- ja yhteistyöjärjestelmä ja jolla pyritään turvaamaan luvattomasti muihin valtioihin vietyjen tai muista valtioista palauttamatta jätettyjen lasten pikainen palauttaminen.

               (4)

               Kaikki unionin jäsenvaltiot ovat vuoden 1980 Haagin yleissopimuksen osapuolia.

               (5)

               Unioni kannustaa kolmansia valtioita liittymään vuoden 1980 Haagin yleissopimukseen ja tukee vuoden 1980 Haagin yleissopimuksen asianmukaista täytäntöönpanoa osallistumalla yhdessä jäsenvaltioidensa kanssa muun muassa kansainvälistä yksityisoikeutta käsittelevän Haagin konferenssin säännöllisesti järjestämiin erityiskomissioihin.

               (6)

               Unionin jäsenvaltioiden ja kolmansien valtioiden yhteisellä sääntelykehyksellä voitaisiin parhaiten ratkaista arkaluonteiset kansainväliset lapsikaappaukset.

               (7)

               Vuoden 1980 Haagin yleissopimuksessa määrätään, että sitä sovelletaan vain liittyjävaltion ja sellaisten sopimusvaltioiden välisissä suhteissa, jotka ovat antaneet selityksen liittymisen hyväksymisestä.

               (8)

               Vuoden 1980 Haagin yleissopimus ei salli alueellisten taloudellisen yhdentymisen järjestöjen, kuten unionin, liittyä siihen. Tämän vuoksi unioni ei voi liittyä yleissopimukseen eikä se voi tallettaa selitystä valtion liittymisen hyväksymisestä.

               (9)

               Euroopan unionin tuomioistuimen lausunnon 1/13 mukaisesti vuoden 1980 Haagin yleissopimuksen mukaiset selitykset liittymisen hyväksymisestä kuuluvat unionin yksinomaiseen ulkoiseen toimivaltaan.

               (10)

               Korean tasavalta talletti vuoden 1980 Haagin yleissopimusta koskevan liittymiskirjansa 13 päivänä joulukuuta 2012. Vuoden 1980 Haagin yleissopimus tuli Korean tasavallan osalta voimaan 1 päivänä maaliskuuta 2013.

               (11)

               Useat jäsenvaltiot ovat jo hyväksyneet Korean tasavallan liittymisen vuoden 1980 Haagin yleissopimukseen. Korean tasavallan tilanteen tarkastelu on osoittanut, että ne jäsenvaltiot, jotka eivät ole vielä hyväksyneet Korean tasavallan liittymistä, voivat unionin edun mukaisesti hyväksyä Korean tasavallan liittymisen vuoden 1980 Haagin yleissopimukseen sen ehtojen mukaisesti.

               (12)

               Sen vuoksi ne jäsenvaltiot, jotka eivät ole vielä hyväksyneet Korean tasavallan liittymistä, olisi unionin edun mukaisesti valtuutettava tallettamaan selityksensä Korean tasavallan liittymisen hyväksymisestä tämän päätöksen mukaisesti. Tšekin tasavalta, Irlanti ja Liettuan tasavalta ovat jo hyväksyneet Korean tasavallan liittymisen vuoden 1980 Haagin yleissopimukseen, ja sen vuoksi niiden tule enää tallettaa uusia selityksiä liittymisen hyväksymisestä, sillä jo talletetut selitykset ovat edelleen voimassa kansainvälisen julkisoikeuden nojalla.

               (13)

               Bryssel II a -asetus sitoo Yhdistynyttä kuningaskuntaa ja Irlantia, ja ne osallistuvat tämän päätöksen hyväksymiseen ja soveltamiseen.

               (14)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Niille jäsenvaltioille, jotka eivät ole vielä hyväksyneet Korean tasavallan liittymistä yksityisoikeuden alaa koskevaan 25 päivänä lokakuuta 1980 tehtyyn Haagin yleissopimukseen kansainvälisestä lapsikaappauksesta, jäljempänä ’vuoden 1980 Haagin yleissopimus’, annetaan lupa hyväksyä tämä liittyminen unionin edun mukaisesti.
   2.   Edellä 1 kohdassa tarkoitettujen jäsenvaltioiden on talletettava viimeistään 9 päivänä joulukuuta 2017 unionin edun mukaisesti seuraava selitys siitä, että ne hyväksyvät Korean tasavallan liittymisen vuoden 1980 Haagin yleissopimukseen:

      ”(JÄSENVALTION koko nimi) ilmoittaa hyväksyvänsä neuvoston päätöksen (EU) 2016/2313 mukaisesti, että Korean tasavalta liittyy 25 päivänä lokakuuta 1980 tehtyyn yksityisoikeuden alaa koskevaan Haagin yleissopimukseen kansainvälisestä lapsikaappauksesta.”.

   3.   Kunkin jäsenvaltion on ilmoitettava neuvostolle ja komissiolle siitä, että se on tallettanut Korean tasavallan liittymisen hyväksymistä koskevan selityksensä, ja toimitettava komissiolle selityksen teksti kahden kuukauden kuluessa sen tallettamisesta.
   2 artikla
   Niiden jäsenvaltioiden, jotka ovat jo tallettaneet selityksensä Korean tasavallan vuoden 1980 Haagin yleissopimukseen liittymisen hyväksymisestä ennen tämän päätöksen hyväksymistä, ei tule tallettaa uusia selityksiä.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu kaikille jäsenvaltioille lukuun ottamatta Tšekin tasavaltaa, Irlantia ja Liettuan tasavaltaa.

      Tehty Brysselissä 8 päivänä joulukuuta 2016.

            Neuvoston puolesta

            Puheenjohtaja

         L. ŽITŇANSKÁ

      (1)  Euroopan parlamentin lausunto annettu 5 päivänä lokakuuta 2016 (ei vielä julkaistu Euroopan unionin virallisessa lehdessä).

      (2)  Neuvoston asetus (EY) N:o 2201/2003, annettu 27 päivänä marraskuuta 2003, tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta (EUVL L 338, 23.12.2003, s. 1).


title: Neuvoston päätös (EU) 2015/384, annettu 2 päivänä maaliskuuta 2015 , Euroopan unionin ja Senegalin tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta

text:
               10.3.2015

               FI

               Euroopan unionin virallinen lehti

               L 65/1

         NEUVOSTON PÄÄTÖS (EU) 2015/384,
   annettu 2 päivänä maaliskuuta 2015,
   Euroopan unionin ja Senegalin tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan toisen alakohdan a alakohdan ja 218 artiklan 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Unioni on neuvotellut Senegalin tasavallan kanssa kestävää kalastusta koskevan kumppanuussopimuksen, jäljempänä ’sopimus’, joka on voimassa viisi vuotta ja joka voidaan uusia hiljaisesti, sekä kyseisen sopimuksen täytäntöönpanopöytäkirjan, jäljempänä ’pöytäkirja’, joka on voimassa viisi vuotta; niillä myönnetään unionin aluksille kalastusmahdollisuuksia Senegalin tasavallan suvereniteettiin tai lainkäyttövaltaan kalastuksen osalta kuuluvilla vesillä.

               (2)

               Kyseinen sopimus ja pöytäkirja allekirjoitettiin 20 päivänä marraskuuta 2014 päätöksen 2014/733/EU (1) mukaisesti, ja niitä sovelletaan väliaikaisesti niiden allekirjoituspäivästä.

               (3)

               Sopimus ja pöytäkirja olisi hyväksyttävä.

               (4)

               Sopimuksella perustetaan sekakomitea, jonka tehtävänä on valvoa sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi komissio olisi valtuutettava tietyin edellytyksin hyväksymään muutokset noudattaen yksinkertaistettua menettelyä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Senegalin tasavallan välinen kestävää kalastusta koskeva kumppanuussopimus ja sen täytäntöönpanopöytäkirja (2).
   2 artikla
   Neuvoston puheenjohtaja antaa unionin puolesta sopimuksen 16 artiklassa ja pöytäkirjan 13 artiklassa tarkoitetut ilmoitukset.
   3 artikla
   Valtuutetaan komissio liitteessä esitettyjen säännösten ja edellytysten mukaisesti hyväksymään unionin puolesta muutokset, jotka sekakomiteassa tehdään pöytäkirjaan.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  EUVL L 304, 23.10.2014, s. 1.

      (2)  Sopimus ja pöytäkirja on julkaistu yhdessä niiden allekirjoittamista koskevan päätöksen kanssa virallisessa lehdessä EUVL L 304, 23.10.2014, s. 3.

      LIITE

         Unionin kannan esittämistä sekakomiteassa koskevan valtuutuksen soveltamisala ja siihen sovellettava menettely

                  1.

                  Komissio valtuutetaan neuvottelemaan Senegalin tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:

                              a)

                              kalastusmahdollisuuksien tarkistaminen ja uusien kalastusmahdollisuuksien vahvistaminen sopimuksen 7 artiklan 3 kohdan a alakohdan ja pöytäkirjan 6 ja 7 artiklan mukaisesti;

                              b)

                              päätös sopimuksen 7 artiklan 3 kohdan b alakohdan ja pöytäkirjan 4 artiklan mukaisen alakohtaisen tuen yksityiskohtaisista säännöistä;

                              c)

                              edellytykset, joilla unionin kalastusalukset voivat harjoittaa kalastustoimintaa (mukaan lukien tekniset erittelyt ja yksityiskohtaiset säännöt) sopimuksen 7 artiklan 3 kohdan c alakohdan ja pöytäkirjan liitteen mukaisesti.

                  2.

                  Sopimuksella perustetussa sekakomiteassa unioni

                              a)

                              pyrkii saavuttamaan yhteisen kalastuspolitiikan puitteissa asetetut unionin tavoitteet;

                              b)

                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettuja neuvoston päätelmiä;

                              c)

                              edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen kanssa.

                  3.

                  Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos myöhempien kokousten kuluessa, mukaan lukien paikalla järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi.

                  4.

                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.


Avis juridique important

|

32004D0112

2004/112/EY,Euratom: Neuvoston ja Komission päätös, tehty 22 päivänä joulukuuta 2003, Euroopan yhteisön ja Euroopan atomienergiayhteisön sekä Sveitsin valaliiton välisen tiede- ja teknologiayhteistyötä koskevan sopimuksen allekirjoittamisesta Euroopan yhteisön ja Euroopan atomienergiayhteisön puolesta

Virallinen lehti nro L 032 , 05/02/2004 s. 0022 - 0022

Neuvoston ja Komission päätös,tehty 22 päivänä joulukuuta 2003,Euroopan yhteisön ja Euroopan atomienergiayhteisön sekä Sveitsin valaliiton välisen tiede- ja teknologiayhteistyötä koskevan sopimuksen allekirjoittamisesta Euroopan yhteisön ja Euroopan atomienergiayhteisön puolesta(2004/112/EY, Euratom)EUROOPAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottavat huomioon komission ehdotuksen,sekä katsovat seuraavaa:(1) Komissio on neuvotellut yhteisöjen puolesta tiede- ja teknologiayhteistyötä koskevan sopimuksen Sveitsin valaliiton kanssa.(2) Osapuolten edustajat parafoivat sopimuksen 5 päivänä syyskuuta 2003.(3) Sopimus olisi allekirjoitettava yhteisöjen puolesta sillä edellytyksellä, että se tehdään myöhemmin.(4) Sopimusta sovelletaan väliaikaisesti 1 päivästä tammikuuta 2004 vastavuoroisuusperiaatetta noudattaen, kunnes sen tekemistä varten tarvittavat menettelyt on saatettu päätökseen sopimuksen 14 artiklan 2 kohdan mukaisesti,OVAT PÄÄTTÄNEET SEURAAVAA:1 artikla1. Neuvoston puheenjohtaja oikeutetaan nimeämään henkilö, jolla on valtuudet allekirjoittaa Euroopan yhteisön ja Euroopan atomienergiayhteisön sekä Sveitsin valaliiton välinen tiede- ja teknologiayhteistyötä koskeva sopimus Euroopan yhteisön puolesta sillä edellytyksellä, että sopimus tehdään myöhemmin.2. Komission puheenjohtaja oikeutetaan nimeämään henkilö, jolla on valtuudet allekirjoittaa Euroopan yhteisöjen ja Euroopan atomienergiayhteisön sekä Sveitsin valaliiton välinen tiede- ja teknologiayhteistyötä koskeva sopimus Euroopan atomienergiayhteisön puolesta sillä edellytyksellä, että sopimus tehdään myöhemmin.2 artiklaEuroopan yhteisön ja Euroopan atomienergiayhteisön sekä Sveitsin valaliiton välistä tiede- ja teknologiayhteistyötä koskevaa sopimusta sovelletaan väliaikaisesti 1 päivästä tammikuuta 2004 vastavuoroisuusperiaatetta noudattaen, kunnes sen tekemistä varten tarvittavat menettelyt on saatettu päätökseen.Sopimuksen teksti on tämän päätöksen liitteenä.Tehty Brysselissä 22 päivänä joulukuuta 2003.Neuvoston puolestaPuheenjohtajaA. MatteoliKomission puolestaPuheenjohtajaR. Prodi


title: 2014/107/EU: Neuvoston päätös, annettu 11 päivänä helmikuuta 2014 , Euroopan unionin ja Azerbaidžanin tasavallan välisen luvattomasti maassa oleskelevien henkilöiden takaisinottamista koskevan sopimuksen allekirjoittamisesta Euroopan unionin puolesta

text:
               28.2.2014

               FI

               Euroopan unionin virallinen lehti

               L 59/4

      NEUVOSTON PÄÄTÖS,
   annettu 11 päivänä helmikuuta 2014,
   Euroopan unionin ja Azerbaidžanin tasavallan välisen luvattomasti maassa oleskelevien henkilöiden takaisinottamista koskevan sopimuksen allekirjoittamisesta Euroopan unionin puolesta
   (2014/107/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 19 päivänä joulukuuta 2011 komission aloittamaan Azerbaidžanin tasavallan kanssa neuvottelut luvattomasti maassa oleskelevien henkilöiden takaisinottamista koskevasta sopimuksesta, jäljempänä ’sopimus’. Neuvottelut saatiin menestyksekkäästi päätökseen ja sopimus parafoitiin 29 päivänä heinäkuuta 2013.

               (2)

               Sopimus olisi allekirjoitettava unionin puolesta sillä varauksella, että sopimuksen tekeminen saatetaan loppuun myöhemmin.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa unionin puolesta Euroopan unionin ja Azerbaidžanin tasavallan välinen sopimus luvattomasti maassa oleskelevien henkilöiden takaisinottamisesta sillä varauksella, että mainitun sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä helmikuuta 2014.

            Neuvoston puolesta

            Puheenjohtaja

         E. VENIZELOS

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: Neuvoston päätös 2011/71/YUTP, annettu 31 päivänä tammikuuta 2011 , Norsunluurannikkoon kohdistuvien rajoittavien toimenpiteiden jatkamisesta annetun neuvoston päätöksen 2010/656/YUTP muuttamisesta

text:
               2.2.2011

               FI

               Euroopan unionin virallinen lehti

               L 28/60

         NEUVOSTON PÄÄTÖS 2011/71/YUTP,
   annettu 31 päivänä tammikuuta 2011,
   Norsunluurannikkoon kohdistuvien rajoittavien toimenpiteiden jatkamisesta annetun neuvoston päätöksen 2010/656/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 29 päivänä lokakuuta 2010 päätöksen 2010/656/YUTP Norsunluurannikkoon kohdistuvien rajoittavien toimenpiteiden jatkamisesta (1).

               (2)

               Ottaen huomioon Norsunluurannikon tilanteen vakavuuden, päätöksen 2010/656/YUTP liitteessä II olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä muita henkilöitä ja yhteisöjä,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/656/YUTP 7 artiklan 2 kohta seuraavasti:

      ”2.   Jos neuvosto päättää kohdistaa henkilöön tai yhteisöön 4 artiklan 1 kohdan b alakohdassa ja 5 artiklan 1 kohdan b alakohdassa tarkoitettuja toimenpiteitä, se muuttaa liitettä II vastaavasti.”

   2 artikla
   Tämän päätöksen liitteessä mainitut henkilöt ja yhteisöt lisätään päätöksen 2010/656/YUTP liitteessä II olevaan luetteloon.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä tammikuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 285, 30.10.2010, s. 28.

      LIITE

         PÄÄTÖKSEN 2 ARTIKLASSA TARKOITETUT HENKILÖT JA YHTEISÖT

                  Nimi (ja mahdolliset peitenimet)

                  Tunnistamistiedot

                  Perusteet

                  1.

                  Philippe Henry Dacoury-Tabley

                  Länsi-Afrikan valtioiden keskuspankin (Banque centrale des Etats de l’Afrique de l’Ouest, BCEAO) pääjohtaja, joka kieltäytyy noudattamasta demokraattisilla vaaleilla valitun presidentin määräysvaltaa; myötävaikuttaa Laurent Gbagbon laittoman hallinnon rahoittamiseen

                  2.

                  Denis N'Gbé

                  Syntynyt 6.9.1956 Dananessa;
                  passin numero: PS-AE/094GD07 (voimassaolo päättyy 26.7.2012)

                  BCEAO:n Norsunluurannikon kansallinen johtaja, joka kieltäytyy noudattamasta demokraattisilla vaaleilla valitun presidentin määräysvaltaa; myötävaikuttaa Laurent Gbagbon laittoman hallinnon rahoittamiseen

                  3.

                  Ibrahim Ezzedine

                  Syntynyt 5.2.1968 Barichessa (Libanon);
                  passin numero: 08AB14590 (voimassaolo päättyy 4.10.2014)

                  Yrittäjä; myötävaikuttaa Laurent Gbagbon laittoman hallinnon rahoittamiseen

                  4.

                  Roland Dagher

                  Syntynyt 8.5.1952 Bamakossa (Mali);
                  passien numerot: PD-AE/075FN01 (voimassaolo päättyy 16.1.2011) ja 08AA15167 (voimassaolo päättyy 1.12.2013)

                  Yrittäjä, talous-ja sosiaalineuvoston jäsen; myötävaikuttaa Laurent Gbagbon laittoman hallinnon rahoittamiseen

                  5.

                  Oussou Kouassi

                  Syntynyt 1.1.1956 Ouméssa;
                  passien numerot: PD-AE/016EU09 (voimassaolo päättyy 31.8.2009) ja 08AA80739 (voimassaolo päättyy 12.7.2014)

                  Talouden pääjohtaja, joka kieltäytyy noudattamasta demokraattisilla vaaleilla valitun presidentin määräysvaltaa; myötävaikuttaa Laurent Gbagbon laittoman hallinnon rahoittamiseen

                  6.

                  Ossey Eugène Amonkou

                  Syntynyt 13.7.1960 Akoupéssa;
                  passin numero: 04LE10026 (voimassaolo päättyy 19.6.2011)

                  Kansallisen investointipankin (Banque nationale d'investissement, BNI) pääjohtaja, joka kieltäytyy noudattamasta demokraattisilla vaaleilla valitun presidentin määräysvaltaa; myötävaikuttaa Laurent Gbagbon laittoman hallinnon rahoittamiseen

      B.   Yhteisöt

                  Nimi (ja mahdolliset peitenimet)

                  Tunnistamistiedot

                  Perusteet

                  1.

                  Caisse d’Epargne de Côte d’Ivoire (Norsunluurannikon säästöpankki)

                  PÄÄTOIMIPAIKKA

                              Abidjan-Plateau, Immeuble SMGL,

                              11 Avenue Joseph Anoma, 01 BP 6889 Abidjan 01 RCI Puh.: +225 20 25 43 00

                              Faksi: +225 20 25 53 11 SWIFT: CNCGCIAB - Email: info@caissepargne.ci

                  Myötävaikuttaa Laurent Gbagbon laittoman hallinnon rahoittamiseen

                  2.

                  Banque de l’Habitat de Côte d’Ivoire (BHCI)

                              22 Avenue Joseph Anoma - 01

                              BP 2325 Abidjan 01 Côte d’Ivoire

                              Puh.: +225 20 25 39 39 - Faksi: +225 20 22 58 18

                  Myötävaikuttaa Laurent Gbagbon laittoman hallinnon rahoittamiseen


title: 2010/385/: Neuvoston päätös, annettu 24 päivänä kesäkuuta 2010 , kansainvälisen uusiutuvan energian viraston (IRENA) perussäännön tekemisestä Euroopan unionin puolesta

text:
               13.7.2010

               FI

               Euroopan unionin virallinen lehti

               L 178/17

         NEUVOSTON PÄÄTÖS,
   annettu 24 päivänä kesäkuuta 2010,
   kansainvälisen uusiutuvan energian viraston (IRENA) perussäännön tekemisestä Euroopan unionin puolesta
   (2010/385/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 194 artiklan 2 kohdan sekä 218 artiklan 6 kohdan a alakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvoston 19 päivänä lokakuuta 2009 tekemän päätöksen mukaisesti Kansainvälisen uusiutuvan energian viraston perussääntö (1), jäljempänä ’perussääntö’, allekirjoitettiin Euroopan yhteisön puolesta 23 päivänä marraskuuta 2009.

               (2)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (3)

               On aiheellista, että unioni vahvistaa perussäännön.

               (4)

               Sekä unionilla että sen jäsenvaltioilla on toimivaltaa perussäännön kattamilla aloilla.

               (5)

               Perussäännön VI artiklan C kappaleen mukaan alueellisten hallitustenvälisten taloudellisen yhdentymisen järjestöjen, jotka liittyvät Kansainvälisen uusiutuvan energian viraston, jäljempänä ’IRENA’, jäseniksi, on ilmoitettava toimivaltansa laajuus perussäännön soveltamisalaan kuuluvissa asioissa.

               (6)

               Unionin olisi näin ollen annettava tällainen ilmoitus toimivallasta.

               (7)

               Unionin olisi maksettava IRENAlle vuotuinen rahoitusosuus, joka on määrä ottaa ’Älykäs energiahuolto Euroopassa’ -ohjelmasta,

         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään unionin puolesta toimivaltaa koskeva ilmoitus, jonka teksti on liitetty tähän päätökseen.
   2.   Hyväksytään unionin puolesta Kansainvälisen uusiutuvan energian viraston (IRENA) perussääntö, jäljempänä ’perussääntö’, jonka teksti on liitetty tähän päätökseen.
   2 artikla
   1.   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa ratifioimiskirja unionin puolesta perussäännön tallettajana toimivan Saksan liittotasavallan hallituksen huostaan perussäännön XIX artiklan ja XX artiklan A kappaleen mukaisesti osoituksena unionin suostumuksesta tulla perussäännön sitomaksi.
   2.   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa unionin puolesta liitteessä I oleva ilmoitus toimivallasta perussäännön VI artiklan C kappaleen mukaisesti.
   3 artikla
   Unioni maksaa Kansainvälisen uusiutuvan energian virastolle vuotuisen rahoitusosuuden.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä kesäkuuta 2010.

            Neuvoston puolesta

            Puheenjohtaja

         J. BLANCO LÓPEZ

      (1)  Konferenssin julistus perussäännön todistusvoimaisista toisinnoista on perussäännön erottamaton osa.

      LIITE

         Ilmoitus toimivallasta

                     1.

                     Perussäännön VI artiklan C kappaleen mukaan alueellisen hallitustenvälisen taloudellisen yhdentymisen järjestön ratifioimis- tai liittymiskirjassa on oltava ilmoitus sen toimivallan laajuudesta perussäännön soveltamisalaan kuuluvissa asioissa.

                     2.

                     Vaikka Euroopan unionin jäsenvaltiot tunnustavat unionin aseman jäsenenä, yleissääntönä on, että niillä on toimivalta esityslistan kohdissa, jotka liittyvät organisatorisiin asioihin (esimerkiksi oikeudelliset tai talousarvioasiat) ja menettelyä koskeviin asioihin (esimerkiksi puheenjohtajien valinta, esityslistan ja kertomusten hyväksyminen).

                     3.

                     Euroopan unionilla ja jäsenvaltioilla on unionin toiminnasta tehdyn sopimuksen mukaisesti toimivaltaa uusiutuvan energian alalla seuraavasti:

                                 —

                                 Unionilla on yksinomainen toimivalta, kun IRENAn perussäännön määräys tai perussäännön täytäntöönpanosäädös on tarpeen, jotta unioni voi käyttää sisäistä toimivaltaansa, tai siltä osin kuin unionin säädöksellä vahvistetaan yhteisiä sääntöjä, joihin voidaan vaikuttaa tai joiden soveltamisalaa voidaan muuttaa IRENAn perussäännön määräyksillä tai perussäännön täytäntöönpanosta annetulla säädöksellä.

                                 —

                                 Jos yhteisiä sääntöjä on olemassa, mutta niihin ei vaikuteta eikä niiden soveltamisalaa muuteta, etenkin siinä tapauksessa, että unionin säännöksissä vahvistetaan ainoastaan vähimmäisvaatimukset, toimivalta on jäsenvaltioilla, sanotun kuitenkaan rajoittamatta unionin toimivaltaa kyseisellä alalla.

                                 —

                                 Jäsenvaltioilla on yksinomainen toimivalta sellaisiin IRENAn perussäännön mukaisiin asioihin, joiden osalta unioni ei ole hyväksynyt yhteisiä sääntöjä.

                           Jäljempänä on unionin säädöksistä luettelo, josta käy ilmi, missä määrin unioni on käyttänyt sisäistä toimivaltaansa tällä alalla Euroopan unionin toiminnasta tehdyn sopimuksen mukaisesti. Näistä säädöksistä johtuvan unionin toimivallan laajuus on arvioitava kunkin säädöksen täsmällisten säännösten mukaisesti ja erityisesti sen perusteella, missä määrin niissä vahvistetaan yhteisiä sääntöjä, ja sen määrittelemiseksi, onko unionilla yksinomainen toimivalta, missä määrin näihin yhteisiin sääntöihin vaikutetaan tai niiden soveltamisalaa muutetaan IRENAn perussäännön määräyksillä tai perussäännön täytäntöönpanosta annetulla säädöksellä.

                                 —

                                 Euroopan parlamentin ja neuvoston direktiivi 2001/77/EY, annettu 27 päivänä syyskuuta 2001, sähköntuotannon edistämisestä uusiutuvista energialähteistä tuotetun sähkön sisämarkkinoilla (EYVL L 283, 27.10.2001, s. 33).

                                 —

                                 Euroopan parlamentin ja neuvoston direktiivi 2003/30/EY, annettu 8 päivänä toukokuuta 2003, liikenteen biopolttoaineiden ja muiden uusiutuvien polttoaineiden käytön edistämisestä (EUVL L 123, 17.5.2003, s. 42).

                                 —

                                 Euroopan parlamentin ja neuvoston direktiivi 2009/28/EY, annettu 23 päivänä huhtikuuta 2009, uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta (EUVL L 140, 5.6.2009, s. 16).

                     4.

                     Sen toimivallan käyttöä, jonka Euroopan unionin jäsenvaltiot ovat siirtäneet unionille perussopimusten nojalla, voidaan sen luonteen johdosta muuttaa jatkuvasti. Tästä syystä unioni varaa oikeuden muuttaa tätä ilmoitusta.

         Kansainvälisen uusiutuvan energian viraston (IRENA) perussääntö
         Tämän perussäännön SOPIMUSPUOLET, jotka
         HALUAVAT edistää uusiutuvan energian laajaa ja lisääntyvää käyttöönottoa ja hyödyntämistä kestävän kehityksen edistämiseksi,
         TOIMIVAT SIINÄ VAKAUMUKSESSA, että uusiutuva energia tarjoaa runsaasti mahdollisuuksia käsitellä ja vähitellen lievittää energiavarmuuteen ja vaihteleviin energian hintoihin liittyviä ongelmia,
         OVAT VAKUUTTUNEITA siitä, että uusiutuva energia voi merkittävällä tavalla vähentää kasvihuonekaasujen pitoisuuksia ilmakehässä ja edesauttaa siten ilmastojärjestelmän vakautta sekä mahdollistaa kestävän, hallitun ja vähittäisen siirtymisen vähähiiliseen talouteen,
         HALUAVAT lisätä uusiutuvan energian tekniikoiden myönteistä vaikutusta kestävään taloudelliseen kasvuun ja uusien työpaikkojen syntymiseen,
         OVAT RYHTYNEET TOIMIMAAN siksi, että uusiutuva energia tarjoaa valtavat mahdollisuudet hankkia energiaa hajautetusti erityisesti kehitysmaissa ja eristyneillä ja syrjäisillä alueilla ja saarilla,
         OVAT HUOLESTUNEITA fossiilisten polttoaineiden käytön ja perinteisen biomassan tehottoman käytön mahdollisista vakavista kielteisistä vaikutuksista terveyteen,
         OVAT VAKUUTTUNEITA siitä, että uusiutuvalla energialla voidaan lisääntyvässä määrin kattaa ennakoitu energian tarpeen jyrkkä maailmanlaajuinen kasvu tulevina vuosikymmeninä, kun energiatehokkuutta samalla parannetaan,
         VAKUUTTAVAT haluavansa perustaa kansainvälisen uusiutuvan energian organisaation helpottamaan sen jäsenten välistä yhteistyötä, kun samalla luodaan tiivistä yhteistyötä nykyisten uusiutuvan energian käyttöä edistävien organisaatioiden kanssa,
         OVAT SOPINEET SEURAAVAA:

            I   artikla

            Viraston perustaminen

                     A.

                     Tämän perussäännön sopimuspuolet perustavat kansainvälisen uusiutuvan energian viraston, jäljempänä ’virasto’, jäljempänä esitettyjen ehtojen mukaisesti.

                     B.

                     Viraston perusperiaatteena on sen kaikkien jäsenten tasavertaisuus, ja se ottaa toiminnassaan huomioon jäsentensä suvereenit oikeudet ja toimivallan.

            II   artikla

            Tavoitteet

         Virasto edistää uusiutuvan energian kaikkien muotojen laajaa ja lisääntyvää käyttöönottoa ja kestävää käyttöä ottaen huomioon

                     a)

                     kansalliset ja kotimaiset painopisteet sekä uusiutuvan energian käytön ja energiatehokkuutta lisäävien toimenpiteiden yhdistämisestä saatavat edut, ja

                     b)

                     uusiutuvan energian mahdollisuudet tukea ympäristönsuojelua pienentämällä luonnonvaroihin kohdistuvia paineita ja vähentämällä metsien hävitystä erityisesti trooppisilla alueilla sekä aavikoitumista ja biologisen monimuotoisuuden köyhtymistä, sekä sen mahdollisuudet tukea ilmastonsuojelua, taloudellista kasvua ja sosiaalista yhteenkuuluvuutta, myös köyhyyden lievittämistä ja kestävää kehitystä, energian saatavuutta ja energian toimitusvarmuutta sekä aluekehitystä ja sukupolvien välistä vastuuta.

            III   artikla

            Määritelmä

         Tässä perussäännössä ’uusiutuvalla energialla’ tarkoitetaan kaikkia uusiutuvista energianlähteistä kestävällä tavalla tuotettuja energian muotoja, muun muassa seuraavia:

                     1.

                     bioenergia;

                     2.

                     geoterminen energia;

                     3.

                     vesivoima;

                     4.

                     valtamerienergia, myös muun muassa vuorovesi-, aalto- ja valtamerilämpöenergia;

                     5.

                     aurinkoenergia; ja

                     6.

                     tuulienergia.

            IV   artikla

            Toiminta

                     A.

                     Virasto toimii uusiutuvan energian teknologian osaamiskeskuksena ja toiminnan edistäjänä ja alullepanijana, välittää kokemuksia käytännön sovelluksista ja toimintamalleista, tarjoaa tukea kaikissa uusiutuvaan energiaan liittyvissä asioissa ja auttaa maita hyötymään tietämyksen ja teknologian tehokkaasta kehittämisestä ja siirrosta; tätä varten se hoitaa seuraavassa esitettyjä tehtäviä:

                                 1.

                                 Erityisesti jäsentensä eduksi virasto

                                             a)

                                             analysoi, seuraa ja jäseniään velvoittamatta systematisoi nykyisiä uusiutuvaan energiaan liittyviä toimintatapoja, joihin kuuluvat muun muassa poliittiset ohjauskeinot, kannustimet, investointimekanismit, parhaat toimintatavat, saatavilla olevat tekniikat, integroidut järjestelmät ja laitteistot sekä onnistumiseen tai epäonnistumiseen johtavat tekijät;

                                             b)

                                             käynnistää keskusteluja ja varmistaa vuorovaikutuksen muiden hallitustenvälisten ja hallituksista riippumattomien organisaatioiden ja verkostojen kanssa tällä alalla ja muilla asiaankuuluvilla aloilla;

                                             c)

                                             antaa jäsenilleen pyynnöstä asiaan liittyvää neuvontaa ja apua ottaen huomioon niiden kunkin tarpeet ja kannustaa käymään kansainvälisiä keskusteluja uusiutuvaa energiaa koskevasta politiikasta ja sen reunaehdoista;

                                             d)

                                             parantaa alan tietämyksen ja teknologian siirtoa ja edistää paikallisten valmiuksien ja osaamisen kehittämistä jäsenvaltioissa myös tarvittavien yhteenliitäntöjen osalta;

                                             e)

                                             avustaa jäseniään valmiuksien kehittämisessä muun muassa koulutuksen avulla;

                                             f)

                                             antaa jäsenilleen niiden pyynnöstä uusiutuvan energian rahoitusta koskevia neuvoja ja tukee rahoitukseen liittyvien järjestelyjen soveltamista;

                                             g)

                                             kannustaa tekemään muun muassa sosioekonomisia kysymyksiä koskevaa tutkimusta ja edistää tutkimusverkostoja sekä teknologian yhteistä tutkimusta, kehittämistä ja käyttöönottoa; ja

                                             h)

                                             tarjoaa tietoa uusiutuvaan energiaan liittyvien kansallisten ja kansainvälisten teknisten standardien kehittämisestä ja käyttöönotosta hyödyntäen perusteellista tietämystään, joka hankitaan toimimalla aktiivisesti asiaankuuluvilla foorumeilla.

                                 2.

                                 Lisäksi virasto jakaa uusiutuvan energian etuja ja mahdollisuuksia koskevaa tietoa ja yleistä valistusta.

                     B.

                     Tehtäviään hoitaessaan virasto

                                 1.

                                 edistää Yhdistyneiden Kansakuntien tarkoituksen ja periaatteiden mukaisesti rauhaa ja kansainvälistä yhteistyötä ja toimii kestävän kehityksen edistämistä koskevan Yhdistyneiden Kansakuntien politiikan mukaisesti;

                                 2.

                                 jakaa voimavaransa siten, että niiden tehokas käyttö varmistetaan, jotta kaikki viraston tavoitteet voidaan ottaa asianmukaisesti huomioon ja se voi hoitaa tehtävänsä tavalla, joka tuottaa mahdollisimman suurta etua sen jäsenille ja kaikille maailman alueille ottaen huomioon kehitysmaiden sekä syrjäisten ja eristyneiden alueiden ja saarten erityistarpeet;

                                 3.

                                 tekee läheistä yhteistyötä nykyisten instituutioiden ja organisaatioiden kanssa ja pyrkii luomaan niihin molempia osapuolia hyödyttävät suhteet, jotta tarpeeton päällekkäinen työ vältetään ja uusiutuvaa energiaa edistämään pyrkivien valtioiden, muiden organisaatioiden ja virastojen voimavaroja ja nykyistä toimintaa voidaan laajentaa ja hyödyntää tehokkaasti ja vaikuttavasti.

                     C.

                     Virasto

                                 1.

                                 antaa jäsenilleen toiminnastaan vuosikertomuksen;

                                 2.

                                 tiedottaa antamastaan neuvonnasta jäsenilleen; ja

                                 3.

                                 tiedottaa jäsenilleen neuvotteluista ja yhteistyöstä tämän alan kansainvälisten organisaatioiden kanssa ja niiden työstä.

            V   artikla

            Työohjelma ja hankkeet

                     A.

                     Viraston toiminta perustuu vuotuiseen työohjelmaan, jonka laatii sihteeristö, käsittelee neuvosto ja hyväksyy yleiskokous.

                     B.

                     Työohjelman ohella virasto voi jäseniä kuultuaan ja, jos jäsenet ovat erimielisiä, yleiskokouksen hyväksynnän saatuaan toteuttaa jäsenten aloitteesta ja näiden rahoituksella hankkeita sen mukaan kuin virastolla on käytettävissä muita kuin taloudellisia voimavaroja.

            VI   artikla

            Jäsenyys

                     A.

                     Jäseniksi voivat liittyä Yhdistyneiden Kansakuntien jäsenvaltiot ja alueelliset hallitustenväliset taloudellisen yhdentymisen järjestöt, jotka ovat halukkaita ja kykeneviä toimimaan tässä perussäännössä määrättyjen tavoitteiden ja tehtävien mukaisesti. Jotta alueellinen hallitustenvälinen taloudellisen yhdentymisen järjestö voisi liittyä viraston jäseneksi, sen on muodostuttava suvereeneista valtioista, joista ainakin yksi on viraston jäsen, ja järjestön jäsenvaltioiden on täytynyt siirtää järjestölle toimivaltaa ainakin yhdellä viraston toimialaan kuuluvalla alalla.

                     B.

                     Tällaisista valtioista ja alueellisista hallitustenvälisistä taloudellisen yhdentymisen järjestöistä tulee

                                 1.

                                 viraston alkuperäisjäseniä, kun ne ovat allekirjoittaneet tämän perussäännön ja tallettaneet ratifioimiskirjansa;

                                 2.

                                 viraston muita jäseniä, kun ne ovat tallettaneet liittymiskirjan sen jälkeen, kun niiden jäsenyyshakemus on hyväksytty. Jäsenyys katsotaan hyväksytyksi, jos sitä ei ole vastustettu kolmen kuukauden kuluessa hakemuksen lähettämisestä jäsenille. Jos hakemusta vastustetaan, sen hyväksymisestä päätetään yleiskokouksessa IX artiklan H kappaleen 1 kohdan mukaisesti.

                     C.

                     Alueellinen hallitustenvälinen taloudellisen yhdentymisen järjestö ja sen jäsenet päättävät, miten vastuu tämän perussäännön mukaisten velvoitteiden täyttämisestä jakautuu niiden kesken. Järjestöllä ja sen jäsenvaltioilla ei ole oikeutta käyttää rinnakkaisesti tämän perussäännön mukaisia oikeuksia, äänioikeus mukaan luettuna. Edellä tarkoitettujen järjestöjen on ilmoitettava ratifioimis- tai liittymiskirjassaan, mikä on niiden toimivallan laajuus tämän perussäännön soveltamisalaan kuuluvissa asioissa. Järjestöjen on myös ilmoitettava tallettajana toimivalle hallitukselle, jos niiden toimivallan laajuus muuttuu merkittävällä tavalla. Kun alueellisen hallitustenvälisen taloudellisen yhdentymisen järjestön toimivaltaan kuuluvista asioista äänestetään, järjestön äänimäärä on yhtä suuri kuin viraston jäseninä olevien jäsenvaltioiden yhteenlaskettu äänimäärä.

            VII   artikla

            Tarkkailijat

                     A.

                     Yleiskokous voi myöntää tarkkailijan aseman

                                 1.

                                 uusiutuvan energian alalla toimiville hallitustenvälisille ja hallituksista riippumattomille organisaatioille;

                                 2.

                                 allekirjoittajille, jotka eivät ole ratifioineet perussääntöä; ja

                                 3.

                                 jäsenyyttä hakeneille, joiden jäsenhakemus on hyväksytty VI artiklan B kappaleen 2 kohdan mukaisesti.

                     B.

                     Tarkkailijat saavat osallistua yleiskokouksen ja sen aputoimielinten julkisiin istuntoihin ilman äänioikeutta.

            VIII   artikla

            Toimielimet

                     A.

                     Viraston päätoimielimiksi perustetaan

                                 1.

                                 yleiskokous;

                                 2.

                                 neuvosto; ja

                                 3.

                                 sihteeristö.

                     B.

                     Yleiskokous ja neuvosto yleiskokouksen hyväksynnän saatuaan voivat perustaa aputoimielimiä, jotka ne katsovat tarpeellisiksi voidakseen hoitaa tämän perussäännön mukaisia tehtäviään.

            IX   artikla

            Yleiskokous

                     A.

                                 1.

                                 Yleiskokous on viraston ylin toimielin.

                                 2.

                                 Yleiskokous voi keskustella kaikista tämän perussäännön soveltamisalaan kuuluvista asioista tai tämän perussäännön mukaisen toimielimen toimivaltaan tai tehtäviin liittyvistä asioista.

                                 3.

                                 Yleiskokous voi tällaisessa asiassa

                                             a)

                                             tehdä päätöksiä ja antaa suosituksia tällaiselle toimielimelle, ja

                                             b)

                                             antaa suosituksia viraston jäsenille niiden pyynnöstä.

                                 4.

                                 Lisäksi yleiskokouksella on valtuudet ehdottaa asioita neuvoston käsiteltäväksi ja pyytää neuvostolta ja sihteeristöltä kertomuksia kaikista viraston toimintaan liittyvistä asioista.

                     B.

                     Yleiskokoukseen osallistuvat kaikki viraston jäsenet. Yleiskokous kokoontuu vuosittain pidettäviin sääntömääräisiin istuntoihin, ellei se toisin päätä.

                     C.

                     Yleiskokoukseen osallistuu yksi kunkin jäsenen edustaja. Edustajien mukana saa olla varajäseniä ja neuvonantajia. Jokainen jäsen vastaa oman valtuuskuntansa osallistumiskuluista.

                     D.

                     Yleiskokouksen istunnot järjestetään viraston toimipaikassa, ellei yleiskokous toisin päätä.

                     E.

                     Jokaisen sääntömääräisen istunnon alussa yleiskokous valitsee puheenjohtajan ja tarvittavat muut toimihenkilöt ottaen huomioon tasapuolisen maantieteellisen jakauman. Puheenjohtaja ja toimihenkilöt hoitavat tehtäviään, kunnes seuraavassa sääntömääräisessä istunnossa valitaan uusi puheenjohtaja ja muut toimihenkilöt. Yleiskokous vahvistaa työjärjestyksensä tämän perussäännön mukaisesti.

                     F.

                     Ellei VI artiklan C kappaleesta muuta johdu, jokaisella viraston jäsenellä on yleiskokouksessa yksi ääni. Menettelykysymyksiä koskevat päätökset tehdään yleiskokouksessa läsnä olevien ja äänestykseen osallistuvien jäsenten äänten yksinkertaisella enemmistöllä. Sisältökysymyksiä koskevat päätökset tehdään läsnä olevien jäsenten yksimielisellä päätöksellä. Jos yksimielisyyteen ei päästä, se katsotaan saavutetuksi, jos vastustavia jäseniä on enintään kaksi, ellei perussäännössä toisin määrätä. Jos on epäselvää, onko käsiteltävä asia sisältökysymys vai ei, asia käsitellään sisältökysymyksenä, ellei toisin päätetä yleiskokouksessa läsnä olevien jäsenten yksimielisellä päätöksellä, joka siinä tapauksessa, ettei yksimielisyyteen päästä, katsotaan saavutetuksi, jos vastustavia jäseniä on enintään kaksi. Yleiskokous on päätösvaltainen, kun enemmistö viraston jäsenistä on läsnä.

                     G.

                     Läsnä olevien jäsenten yksimielisellä päätöksellä yleiskokous

                                 1.

                                 valitsee neuvoston jäsenet;

                                 2.

                                 hyväksyy sääntömääräisessä istunnossa neuvoston sen hyväksyttäväksi antamat viraston talousarvion ja työohjelman ja voi päättää muutoksista viraston talousarvioon ja työohjelmaan;

                                 3.

                                 tekee viraston rahoituspolitiikan valvontaan, varainhoitosääntöihin ja muihin varainhoidollisiin asioihin liittyvät päätökset sekä valitsee tilintarkastajan;

                                 4.

                                 hyväksyy muutokset tähän perussääntöön;

                                 5.

                                 päättää aputoimielinten perustamisesta ja hyväksyy niiden ohjesäännöt; ja

                                 6.

                                 päättää luvasta äänestää XVII artiklan A kappaleen mukaisesti.

                     H.

                     Läsnä olevien jäsenten yksimielisellä päätöksellä, joka siinä tapauksessa, ettei yksimielisyyteen päästä, katsotaan saavutetuksi, jos vastustavia jäseniä on enintään kaksi, yleiskokous

                                 1.

                                 tekee tarvittaessa jäsenhakemuksia koskevat päätökset;

                                 2.

                                 hyväksyy yleiskokouksen ja neuvoston työjärjestykset, jotka neuvosto antaa sen hyväksyttäviksi;

                                 3.

                                 hyväksyy vuosikertomuksen ja muut kertomukset;

                                 4.

                                 hyväksyy tämän perussäännön soveltamisalaan kuuluvia asioita koskevien sopimusten tekemisen; ja

                                 5.

                                 tekee lisähankkeita koskevat päätökset V artiklan B kappaleen mukaisesti, jos jäsenet ovat niistä erimielisiä.

                     I.

                     Yleiskokous päättää viraston toimipaikan ja nimittää sihteeristön pääjohtajan, jäljempänä ’pääjohtaja’, läsnä olevien jäsenten yksimielisellä päätöksellä tai, jos yksimielisyyteen ei päästä, läsnä olevien ja äänestykseen osallistuvien jäsenten kahden kolmasosan ääntenenemmistöllä.

                     J.

                     Yleiskokous käsittelee ja hyväksyy ensimmäisessä istunnossaan tarpeen mukaan kaikki valmistelukomitean laatimat päätökset, sopimusluonnokset, määräykset ja ohjeet kutakin asiaa koskevien äänestysmenettelyjen mukaisesti siten kuin ne on esitetty IX artiklan F–I kappaleessa.

            X   artikla

            Neuvosto

                     A.

                     Neuvostoon kuuluu vähintään 11 ja enintään 21 viraston jäsenten edustajaa, jotka yleiskokous valitsee. Edustajien tarkka lukumäärä 11:n ja 21:n välillä on sama kuin yksi kolmasosa viraston jäsenistä ylöspäin pyöristettynä; tätä laskettaessa otetaan huomioon viraston jäsenmäärä kyseisten neuvoston jäsenten valinnan alkaessa. Neuvoston jäsenet valitaan yleiskokouksen työjärjestyksessä määrätyn vuorotteluperiaatteen mukaisesti, jotta voidaan varmistaa kehitys- ja teollisuusmaiden todelliset osallistumismahdollisuudet, saavuttaa oikeudenmukainen ja tasapuolinen maantieteellinen jakauma ja taata neuvoston tehokas työskentely. Neuvoston jäsenet valitaan kahden vuoden toimikaudeksi.

                     B.

                     Neuvosto kokoontuu puolivuosittain, ja sen kokoukset pidetään viraston toimipaikassa, ellei neuvosto toisin päätä.

                     C.

                     Jokaisen kokouksen alussa neuvosto valitsee jäsentensä joukosta puheenjohtajan ja mahdollisesti tarvittavat muut toimihenkilöt, jotka hoitavat tehtäviään seuraavaan kokoukseen asti. Neuvostolla on oikeus laatia oma työjärjestyksensä. Menettelysäännöt on annettava yleiskokouksen hyväksyttäväksi.

                     D.

                     Jokaisella neuvoston jäsenellä on yksi ääni. Menettelykysymyksiä koskevat päätökset tehdään neuvoston jäsenten äänten yksinkertaisella enemmistöllä. Sisältökysymyksiä koskevat päätökset tehdään neuvoston jäsenten kahden kolmasosan ääntenenemmistöllä. Jos on epäselvää, onko käsiteltävä asia sisältökysymys vai ei, asia käsitellään sisältökysymyksenä, ellei neuvosto jäsenten kahden kolmasosan ääntenenemmistöllä toisin päätä.

                     E.

                     Neuvosto on vastuuvelvollinen yleiskokoukselle. Neuvosto käyttää niitä valtuuksia ja huolehtii niistä tehtävistä, jotka sille annetaan tässä perussäännössä, sekä tehtävistä, jotka yleiskokous sille antaa. Näin tehdessään se toimii yleiskokouksen päätösten mukaisesti ja ottaa asianmukaisesti huomioon yleiskokouksen suositukset sekä varmistaa, että ne pannaan täytäntöön asianmukaisesti ja jatkuvasti.

                     F.

                     Neuvosto

                                 1.

                                 helpottaa jäsenten välisiä neuvotteluja ja yhteistyötä;

                                 2.

                                 käsittelee viraston työohjelmaluonnoksen ja talousarvioesityksen ja antaa ne yleiskokouksen hyväksyttäväksi;

                                 3.

                                 hyväksyy yleiskokouksen istuntojen järjestelyt sekä valmistelee esityslistaehdotuksen;

                                 4.

                                 käsittelee viraston toimintaa käsittelevän vuosikertomusluonnoksen ja muut sihteeristön tämän perussäännön XI artiklan E kappaleen 3 kohdan mukaisesti valmistelemat kertomukset ja antaa ne yleiskokouksen hyväksyttäväksi;

                                 5.

                                 valmistelee kaikki muut kertomukset, joita yleiskokous mahdollisesti pyytää;

                                 6.

                                 tekee sopimukset ja järjestelyt valtioiden, kansainvälisten organisaatioiden ja kansainvälisten virastojen kanssa viraston puolesta saatuaan yleiskokoukselta etukäteen niihin hyväksynnän;

                                 7.

                                 valmistelee yleiskokouksen hyväksymän työohjelman käytännön toteutusta, jotta sihteeristö voi panna sen täytäntöön hyväksytyn talousarvion rajoissa;

                                 8.

                                 voi esittää asioita yleiskokouksen käsiteltäväksi; ja

                                 9.

                                 perustaa tarvittaessa aputoimielimiä VIII artiklan B kappaleen mukaisesti sekä päättää niiden ohjesäännöistä ja toimikausista.

            XI   artikla

            Sihteeristö

                     A.

                     Sihteeristö avustaa yleiskokousta, neuvostoa ja niiden aputoimielimiä niiden tehtävien hoitamisessa. Se huolehtii sille tässä perussäännössä annetuista muista tehtävistä sekä tehtävistä, jotka yleiskokous tai neuvosto sille antaa.

                     B.

                     Sihteeristöön kuuluu pääjohtaja, joka on sihteeristön päällikkö ja ylin hallinnollinen virkamies, sekä muuta henkilöstöä tarpeen mukaan. Yleiskokous nimittää pääjohtajan neuvoston suosituksesta neljän vuoden toimikaudeksi, joka voidaan uusia enintään kerran.

                     C.

                     Pääjohtaja vastaa yleiskokoukselle ja neuvostolle muun muassa henkilöstön nimittämisestä sekä sihteeristön organisoinnista ja toiminnasta. Henkilöstön palvelukseenotossa ja palvelussuhteen ehtojen määräämisessä otetaan ensisijaisesti huomioon tarve varmistaa, että henkilöstö täyttää korkeimmat tehokkuutta, pätevyyttä ja nuhteettomuutta koskevat vaatimukset. Henkilöstön palvelukseenotossa kiinnitetään asianmukaista huomiota siihen, että henkilöstöä palkataan ensisijaisesti jäsenvaltioista ja mahdollisimman laajalta maantieteelliseltä alueelta siten, että otetaan huomioon erityisesti kehitysmaiden riittävä edustus ja korostetaan tasapainoista sukupuolijakaumaa.
                     Kun talousarviota valmistellaan, ehdotettavaa palvelukseenottoa ohjaa periaate, jonka mukaan henkilöstöä otetaan palvelukseen pienin tarvittava määrä, jolla sihteeristön tehtävät pystytään hoitamaan asianmukaisesti.

                     D.

                     Pääjohtaja tai tämän nimeämä edustaja osallistuu ilman äänioikeutta kaikkiin yleiskokouksen ja neuvoston kokouksiin.

                     E.

                     Sihteeristö

                                 1.

                                 valmistelee viraston työohjelmaluonnoksen ja talousarvioesityksen ja antaa ne neuvoston hyväksyttäväksi;

                                 2.

                                 toteuttaa viraston työohjelman ja sen päätökset;

                                 3.

                                 valmistelee viraston toimintaa koskevan vuosikertomusluonnoksen ja muut yleiskokouksen tai neuvoston mahdollisesti pyytämät kertomukset ja antaa ne neuvoston hyväksyttäväksi;

                                 4.

                                 antaa yleiskokoukselle, neuvostolle ja niiden aputoimielimille hallinnollista ja teknistä tukea;

                                 5.

                                 helpottaa viraston ja sen jäsenten välistä viestintää; ja

                                 6.

                                 tiedottaa antamastaan neuvonnasta viraston jäsenille IV artiklan C kappaleen 2 kohdan mukaisesti sekä valmistelee ja antaa yleiskokoukselle ja neuvostolle niiden jokaiseen istuntoon kertomuksen antamastaan neuvonnasta. Neuvostolle annettavaan kertomukseen sisällytetään myös vuotuisen työohjelman täytäntöönpanossa annettavaksi suunniteltu neuvonta.

                     F.

                     Pääjohtaja ja muut henkilöstön jäsenet eivät tehtäviään suorittaessaan saa pyytää tai ottaa vastaan ohjeita miltään hallitukselta tai muulta viraston ulkopuoliselta taholta. Heidän on pidättäydyttävä kaikesta sellaisesta toiminnasta, joka saattaisi vaikuttaa heidän asemaansa yksinomaan yleiskokoukselle ja neuvostolle vastuussa olevina kansainvälisinä virkamiehinä. Jokainen jäsen kunnioittaa pääjohtajan ja muiden henkilöstön jäsenten tehtävien yksinomaan kansainvälistä luonnetta eikä yritä vaikuttaa heidän tehtäviensä hoitoon.

            XII   artikla

            Talousarvio

                     A.

                     Viraston talousarvio rahoitetaan

                                 1.

                                 sen jäsenten pakollisilla rahoitusosuuksilla, jotka perustuvat yleiskokouksen määräämällä tavalla Yhdistyneiden Kansakuntien maksutaulukkoon,

                                 2.

                                 vapaaehtoisilla rahoitusosuuksilla; ja

                                 3.

                                 muista mahdollisista lähteistä

                           noudattaen varainhoitosääntöjä, jotka yleiskokous hyväksyy yksimielisellä päätöksellä tämän perussäännön IX artiklan G kappaleen mukaisesti. Varainhoitosääntöjen ja talousarvion avulla varmistetaan, että viraston rahoitusperusta on vankka ja että viraston tehtävät voidaan hoitaa tehokkaasti ja vaikuttavasti työohjelmassa edellytetyllä tavalla. Pakollisilla rahoitusosuuksilla rahoitetaan perustoiminnot ja hallintokustannukset.

                     B.

                     Sihteeristö valmistelee viraston talousarvioesityksen ja antaa sen neuvoston käsiteltäväksi. Neuvosto joko antaa sen yleiskokoukselle hyväksyntäsuosituksin tai palauttaa sen sihteeristölle tarkistusta ja uudelleen antamista varten.

                     C.

                     Yleiskokous nimittää ulkopuolisen tilintarkastajan, jonka toimikausi on neljä vuotta ja joka voidaan valita uudelleen. Ensimmäisen tilintarkastajan toimikausi on kaksi vuotta. Tilintarkastaja tarkastaa viraston tilit ja antaa tarvittavat huomautukset ja suositukset, jotka koskevat hallinnon ja sisäisen varainhoidon valvonnan tehokkuutta.

            XIII   artikla

            Oikeushenkilöllisyys, erioikeudet ja vapaudet

                     A.

                     Virasto on kansainvälinen oikeushenkilö. Sillä on jokaisen jäsenen alueella sellainen jäsenen kansalliseen lainsäädäntöön perustuva oikeudellinen asema, joka tarvitaan sen tehtävien hoitamiseen ja sen tarkoituksen täyttämiseen.

                     B.

                     Jäsenet päättävät erioikeuksista ja vapauksista erillisellä sopimuksella.

            XIV   artikla

            Suhteet muihin organisaatioihin

         Neuvostolla on yleiskokouksen hyväksynnän saatuaan valtuudet tehdä viraston puolesta sopimuksia, joilla luodaan asianmukaiset suhteet Yhdistyneisiin Kansakuntiin ja muihin organisaatioihin, joiden työ liittyy viraston työhön. Tämän perussäännön määräykset eivät vaikuta oikeuksiin ja velvoitteisiin, joita jäsenillä on voimassa olevien kansainvälisten valtiosopimusten nojalla.

            XV   artikla

            Muutokset ja irtisanoutuminen, tarkistaminen

                     A.

                     Jokainen jäsen voi ehdottaa muutoksia tähän perussääntöön. Pääjohtaja valmistelee oikeaksi todistetut jäljennökset ehdotettujen muutosten teksteistä ja välittää ne kaikille jäsenille vähintään yhdeksänkymmentä päivää ennen niiden käsittelyä yleiskokouksessa.

                     B.

                     Muutokset tulevat voimaan kaikkien jäsenten osalta

                                 1.

                                 kun ne on hyväksytty yleiskokouksessa sen jälkeen, kun on käsitelty jokaista muutosehdotusta koskevat neuvoston huomautukset; ja

                                 2.

                                 kun kaikki jäsenet ovat ilmaisseet suostumuksensa tulla muutoksen sitomiksi valtiosääntönsä edellyttämien menettelyjen mukaisesti. Jäsenet ilmaisevat suostumuksensa tulla muutoksen sitomiksi tallettamalla tätä koskevan asiakirjan XX artiklan A kappaleessa tarkoitetun tallettajan huostaan.

                     C.

                     Milloin tahansa viiden vuoden kuluttua siitä, kun tämä perussääntö on tullut voimaan XIX artiklan D kappaleen mukaisesti, jäsen voi irtisanoutua virastosta antamalla asiasta kirjallisen ilmoituksen XX artiklan A kappaleessa tarkoitetulle tallettajalle, joka ilmoittaa asiasta viipymättä neuvostolle ja kaikille jäsenille.

                     D.

                     Irtisanoutuminen tulee voimaan sen vuoden lopussa, jona se annetaan. Jäsenen irtisanoutuminen virastosta ei vaikuta sen V artiklan B kappaleen mukaisiin sopimusvelvoitteisiin eikä sen irtisanoutumisvuoden rahoitusvelvoitteisiin.

            XVI   artikla

            Riitojen ratkaiseminen

                     A.

                     Jäsenet ratkaisevat tämän perussäännön tulkintaa tai soveltamista koskevat keskinäiset riitansa rauhanomaisin keinoin Yhdistyneiden Kansakuntien peruskirjan 2 artiklan 3 kappaleen mukaisesti ja pyrkivät tätä varten ratkaisuun käyttämällä Yhdistyneiden Kansakuntien peruskirjan 33 artiklan 1 kappaleessa esitettyjä keinoja.

                     B.

                     Neuvosto voi osallistua riitojen ratkaisemiseen asianmukaiseksi katsomallaan tavalla, muun muassa tarjoamalla apuaan, kehottamalla riidan osapuolina olevia jäseniä aloittamaan valitsemansa riitojenratkaisumenettelyn ja suosittamalla sovitulle menettelylle aikarajaa.

            XVII   artikla

            Oikeuksien väliaikainen pidättäminen

                     A.

                     Viraston jäsenellä, jolla on virastolle maksamatta erääntyneitä rahoitusosuuksia, ei ole oikeutta äänestää, jos erääntyneet osuudet vastaavat sen kahden edellisen vuoden rahoitusosuuksien määrää tai ylittävät sen. Yleiskokous voi kuitenkin antaa jäsenelle luvan äänestää, jos se on vakuuttunut siitä, että maksamatta jättäminen johtuu olosuhteista, joihin jäsen ei voi vaikuttaa.

                     B.

                     Jos jäsen on toistuvasti loukannut tämän perussäännön tai tämän perussäännön nojalla tekemänsä sopimuksen määräyksiä, yleiskokous voi neuvoston suosituksesta pidättää sen jäsenyyteen liittyvät erioikeudet ja vapaudet läsnä olevien ja äänestykseen osallistuvien jäsenten kahden kolmasosan ääntenenemmistöllä.

            XVIII   artikla

            Viraston toimipaikka

         Yleiskokous päättää viraston toimipaikan ensimmäisessä istunnossaan.

            XIX   artikla

            Allekirjoittaminen, ratifiointi, voimaantulo ja liittyminen

                     A.

                     Tämän perussäännön voivat perustamiskonferenssissa allekirjoittaa kaikki Yhdistyneiden Kansakuntien jäsenvaltiot ja VI artiklan A kappaleessa määritellyt alueelliset hallitustenväliset taloudellisen yhdentymisen järjestöt. Perussäännön allekirjoittaminen on mahdollista sen voimaantuloon asti.

                     B.

                     Ne valtiot ja VI artiklan A kappaleessa määritellyt alueelliset hallitustenväliset taloudellisen yhdentymisen järjestöt, jotka eivät ole allekirjoittaneet tätä perussääntöä, voivat liittyä perussäännön sopimuspuoliksi sen jälkeen, kun niiden jäsenyys on hyväksytty yleiskokouksessa VI artiklan B kappaleen 2 kohdan mukaisesti.

                     C.

                     Suostumus tulla tämän perussäännön sitomaksi ilmaistaan tallettamalla ratifioimis- tai liittymiskirja tallettajan huostaan. Valtiot ratifioivat tämän perussäännön tai liittyvät siihen valtiosääntönsä edellyttämien menettelyjen mukaisesti.

                     D.

                     Tämä perussääntö tulee voimaan kolmantenakymmenentenä päivänä siitä päivästä, jona kahdeskymmenesviides ratifioimiskirja on talletettu.

                     E.

                     Niiden valtioiden tai alueellisten hallitustenvälisten taloudellisen yhdentymisen järjestöjen osalta, jotka ovat tallettaneet ratifioimis- tai liittymiskirjansa tämän perussäännön voimaantulon jälkeen, tämä perussääntö tulee voimaan kolmantenakymmenentenä päivänä kyseisen asiakirjan tallettamispäivästä.

                     F.

                     Tämän perussäännön määräyksiin ei saa tehdä varaumia.

            XX   artikla

            Tallettaja, kirjaaminen, todistusvoimainen teksti

                     A.

                     Saksan liittotasavallan hallitus nimetään tämän perussäännön ja kaikkien ratifioimis- ja liittymiskirjojen tallettajaksi.

                     B.

                     Tallettajahallitus kirjaa tämän perussäännön Yhdistyneiden Kansakuntien peruskirjan 102 artiklan mukaisesti.

                     C.

                     Tämä englannin kielellä laadittu perussääntö talletetaan tallettajahallituksen arkistoon.

                     D.

                     Tallettajahallitus toimittaa tästä perussäännöstä asianmukaisesti oikeaksi todistetut jäljennökset niiden valtioiden hallituksille ja niiden alueellisten hallitustenvälisten taloudellisen yhdentymisen järjestöjen toimeenpanoelimille, jotka ovat allekirjoittaneet tämän perussäännön tai joiden jäsenyys on hyväksytty VI artiklan B kappaleen 2 kohdan mukaisesti.

                     E.

                     Tallettajahallitus ilmoittaa viipymättä kaikille tämän perussäännön allekirjoittajille jokaisen ratifioimiskirjan tallettamispäivän ja tämän perussäännön voimaantulopäivän.

                     F.

                     Tallettajahallitus ilmoittaa viipymättä kaikille allekirjoittajille ja jäsenille päivät, joina valtioista tai alueellisista hallitustenvälisistä taloudellisen yhdentymisen järjestöistä myöhemmin tulee jäseniä.

                     G.

                     Tallettajahallitus lähettää viipymättä uudet jäsenhakemukset kaikkien viraston jäsenten käsiteltäväksi VI artiklan B kappaleen 2 kohdan mukaisesti.

            TÄMÄN VAKUUDEKSI allekirjoittaneet, siihen asianmukaisesti valtuutettuina, ovat allekirjoittaneet tämän perussäännön.
            Tehty Bonnissa 26 päivänä tammikuuta 2009 yhtenä englanninkielisenä kappaleena.


title: Euroopan parlamentin päätös (EU) 2015/1698, annettu 29 päivänä huhtikuuta 2015, polttokenno- ja vety-yhteisyrityksen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/384

      EUROOPAN PARLAMENTIN PÄÄTÖS (EU) 2015/1698,
      annettu 29 päivänä huhtikuuta 2015,
      polttokenno- ja vety-yhteisyrityksen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon polttokenno- ja vety-yhteisyrityksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen polttokenno- ja vety-yhteisyrityksen tilinpäätöksestä varainhoitovuodelta 2013 sekä yhteisyrityksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä yhteisyritykselle (05306/2015 – C8-0049/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 209 artiklan,

                  —

                  ottaa huomioon polttokenno- ja vetyteknologian alalla toimivan yhteisyrityksen perustamisesta 30. toukokuuta 2008 annetun neuvoston asetuksen (EY) N:o 521/2008 (5),

                  —

                  ottaa huomioon toisen polttokenno- ja vety-yhteisyrityksen perustamisesta 6. toukokuuta 2014 annetun neuvoston asetuksen (EU) N:o 559/2014 (6) ja erityisesti sen 1 artiklan 2 kohdan ja 12 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (8),

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0112/2015),

         1.

            hyväksyy polttokenno- ja vety-yhteisyrityksen varainhoitovuoden 2013 tilien päättämisen;

         2.

            kehottaa puhemiestä välittämään tämän päätöksen toisen polttokenno- ja vety-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 452, 16.12.2014, s. 67.

         (2)  EUVL C 452, 16.12.2014, s. 68.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 153, 12.6.2008, s. 1.

         (6)  EUVL L 169, 7.6.2014, s. 108.

         (7)  EYVL L 357, 31.12.2002, s. 72.

         (8)  EUVL L 38, 7.2.2014, s. 2.


title: Neuvoston päätös (YUTP) 2017/350, annettu 27 päivänä helmikuuta 2017, Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta

text:
               28.2.2017

               FI

               Euroopan unionin virallinen lehti

               L 50/81

         NEUVOSTON PÄÄTÖS (YUTP) 2017/350,
   annettu 27 päivänä helmikuuta 2017,
   Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä lokakuuta 2012 päätöksen 2012/642/YUTP (1).

               (2)

               Päätöksen 2012/642/YUTP uudelleentarkastelun perusteella Valko-Venäjään kohdistettavia rajoittavia toimenpiteitä olisi jatkettava 28 päivään helmikuuta 2018.

               (3)

               Lisäksi neuvosto sopi, että jäsenvaltiot voivat sallia ampumahiihtotarvikkeiden viennin Valko-Venäjälle sovellettavien lupasäännösten mukaisesti.

               (4)

               Päätös 2012/642/YUTP olisi näin ollen muutettava tämän mukaisesti.

               (5)

               Jotta tässä päätöksessä säädetyillä toimenpiteillä olisi tavoiteltu vaikutus, päätöksen olisi tultava voimaan välittömästi,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/642/YUTP seuraavasti:

               1)

               Lisätään 2 artiklaan kohta seuraavasti:
               ”3.   Edellä olevaa 1 artiklaa ei sovelleta ampumahiihtotarvikkeisiin, jotka ovat kansainvälisen ampumahiihtoliiton (IBU) tapahtuma- ja kilpailusäännöissä määriteltyjen eritelmien mukaisia.”

               2)

               Korvataan 8 artikla seuraavasti:
               ”8 artikla
               1.   Tätä päätöstä sovelletaan 28 päivään helmikuuta 2018 saakka.
               2.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarpeen mukaan, jos neuvosto katsoo, ettei sen tavoitteita ole saavutettu.”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 27 päivänä helmikuuta 2017.

            Neuvoston puolesta

            Puheenjohtaja

         K. MIZZI

      (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjään kohdistettavista rajoittavista toimenpiteistä (EUVL L 285, 17.10.2012, s. 1).


title: 2008/511/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan rasismin ja muukalaisvihan seurantakeskuksen talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/92

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan rasismin ja muukalaisvihan seurantakeskuksen talousarvion toteuttamisesta varainhoitovuonna 2005
   (2008/511/EY)
   EUROOPAN PARLAMENTTI, joka
   ottaa huomioon Euroopan rasismin ja muukalaisvihan seurantakeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan rasismin ja muukalaisvihan seurantakeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007) — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan rasismin ja muukalaisvihan seurantakeskuksen perustamisesta 2. kesäkuuta 1997 annetun neuvoston asetuksen (EY) N:o 1035/97 (4) ja erityisesti sen 12 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0118/2007),

               1.

               myöntää Euroopan rasismin ja muukalaisvihan seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rasismin ja muukalaisvihan seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 46.

      (2)  EUVL C 312, 19.12.2006, s. 93.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 151, 10.6.1997, s. 1, asetus sellaisena kuin se on muutettuna asetuksella (EY) N:o 1652/2003 (EUVL L 245, 29.9.2003, s. 33).

      (5)  EYVL L 357, 31.12.2002, s. 72.
    ---documentbreak---

               15.7.2008

               FI

               Euroopan unionin virallinen lehti

               L 187/93

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan rasismin ja muukalaisvihan seurantakeskuksen talousarvion toteuttamisesta varainhoitovuonna 2005
   EUROOPAN PARLAMENTTI, joka
   ottaa huomioon Euroopan rasismin ja muukalaisvihan seurantakeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan rasismin ja muukalaisvihan seurantakeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan rasismin ja muukalaisvihan seurantakeskuksen perustamisesta 2. kesäkuuta 1997 annetun neuvoston asetuksen (EY) N:o 1035/97 (4) ja erityisesti sen 12 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0118/2007),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että parlamentti myönsi 27. huhtikuuta 2006 johtajalle vastuuvapauden keskuksen talousarvion toteuttamisesta varainhoitovuonna 2004 (6) ja että vastuuvapauspäätökseen liittyvässä päätöslauselmassa se muun muassa

                           —

                           panee huolestuneena merkille peruuntuneiden siirtojen suuren määrän varsinkin talousarvion I osastossa (henkilöstömenot);

                           —

                           on huolestunut sääntöjenvastaisuuksista, jotka tilintarkastustuomioistuin havaitsi keskuksen sopimuksentekomenettelyssä;

         Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat

               1.

               katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;

               2.

               pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;

               3.

               kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;

               4.

               pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;

               5.

               ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;

               6.

               toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;

               7.

               pyytää tilintarkastustuomioistuinta lisäämään vuosikertomukseensa erillisen luvun niitä erillisvirastoja varten, joiden vastuuvapautta käsitellään komission tilinpäätöksen yhteydessä, jotta erillisvirastojen yhteisörahoituksen käytöstä saataisiin huomattavasti selkeämpi kuva;

               8.

               vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;

               9.

               kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;

               10.

               panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;

               11.

               kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;

               12.

               panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;

               13.

               on tyytyväinen huomattaviin parannuksiin EU:n erillisvirastojen koordinoinnissa, jonka avulla ne pystyvät ratkomaan toistuvia ongelmia ja tekemään tehokkaammin yhteistyötä komission ja parlamentin kanssa;

               14.

               katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;

               15.

               kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;

               16.

               kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;

               17.

               kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;

               18.

               kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;

               19.

               on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;

               20.

               katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;

         Erityiset näkökohdat

               21.

               panee merkille, että vaikka varainhoitovuoden 2005 määrärahoista sidottiin yli 90 prosenttia, havaittiin, että hallintomenojen kohdalla yli 50 prosenttia siirrettiin seuraavaan varainhoitovuoteen ja että siirrettyjen määrärahojen peruuntumisaste on yleisesti ottaen korkea (15–25 prosenttia, osastosta riippuen); kehottaa keskusta parantamaan menojensa jaksottamista sekä niiden toteutumisen seurantaa; painottaa, että budjettikohtien väliset määrärahasiirrot on perusteltava ja dokumentoitava voimassa olevien säännösten mukaisesti;

               22.

               panee merkille, että keskus ei ole alkanut soveltaa toimintojohtamista, vaikka siitä säädetään keskuksen varainhoitoasetuksessa ja vaikka sitä sovelletaan yleiseen talousarvioon suoritusseurannan parantamiseksi; kehottaa keskusta esittämään työohjelman, jossa sen päämääriin pyrkiminen ilmaistaan mitattavissa olevana toimintana;

               23.

               toteaa, että keskuksella ei ole tavarahankintojen suunnittelu- ja hallinnointijärjestelmää eikä se myöskään tarkista säännöllisin väliajoin omaisuusluetteloaan, vaikka tarkistaminen lisäisi luettelon luotettavuutta; kehottaa keskusta korjaamaan tämän tilanteen;

               24.

               panee merkille, että keskuksen sisäisessä valvontajärjestelmässä on muun muassa seuraavat puutteet: tulojen ja menojen hyväksyjän toimiin perustuvia rahoitusketjuja ei ole kuvattu, tulojen ja menojen hyväksyjä ei ole validoinut tietojärjestelmiä, joiden avulla hän ja valtuutetut tulojen ja menojen hyväksyjät toimittavat tietoja tilinpitäjälle, ja tehtävien erillään pitämistä koskevaa periaatetta ei ole sovellettu tarkasti etenkään alkuunpano- ja tarkistustehtävien osalta; kehottaa keskusta sisällyttämään maksusitoumusten osalta moitteettoman varainhoidon kriteerit ennakkotarkastuksia koskevaan tarkastuslistaan;

               25.

               kehottaa keskusta aina soveltamaan sääntöä, jonka mukaan valintalautakunnan jäsenten on kuuluttava avoinna olevan toimen edellyttämään tai ylempään palkkaluokkaan;

               26.

               toteaa, että keskuksen tarjouspyynnöt eivät juurikaan ilmennä tarjouksilta edellytettävää laadullista vähimmäistasoa eivätkä hintatekijöiden huomioon ottamista; kehottaa keskusta soveltamaan tarjouskilpailuja koskevia sääntöjä tarkasti.

      (1)  EUVL C 266, 31.10.2006, s. 46.

      (2)  EUVL C 312, 19.12.2006, s. 93.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 151, 10.6.1997, s. 1, asetus sellaisena kuin se on muutettuna asetuksella (EY) N:o 1652/2003 (EUVL L 245, 29.9.2003, s. 33).

      (5)  EYVL L 357, 31.12.2002, s. 72.

      (6)  EUVL L 340, 6.12.2006, s. 80.


Avis juridique important

|

32000D0278

2000/278/EY: Neuvoston päätös, tehty 16 päivänä maaliskuuta 220000, WIPOn tekijänoikeussopimuksen sekä WIPOn esitys- ja äänitesopimuksen hyväksymisestä Euroopan yhteisön puolesta

Virallinen lehti nro L 089 , 11/04/2000 s. 0006 - 0007

Neuvoston päätös,tehty 16 päivänä maaliskuuta 2000,WIPOn tekijänoikeussopimuksen sekä WIPOn esitys- ja äänitesopimuksen hyväksymisestä Euroopan yhteisön puolesta(1)(2000/278/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 47 artiklan 2 kohdan, 55 artiklan ja 95 artiklan sekä 300 artiklan 2 kohdan ensimmäisen virkkeen ja 300 artiklan 3 kohdan toisen alakohdan,ottaa huomioon komission ehdotuksen(2),ottaa huomioon Euroopan parlamentin puoltavan lausunnon(3),sekä katsoo seuraavaa:(1) Maailman henkisen omaisuuden järjestön (WIPO) kokouksessa Genevessä 20 päivänä joulukuuta 1996 tehdyt WIPOn tekijänoikeussopimus sekä WIPOn esitys- ja äänitesopimus edistävät teosten ja muun aineiston tasapuolisen suojan takaamista sekä mahdollistavat samalla yleisön pääsyn tietoverkoissa saatavilla olevaan aineistoon.(2) Euroopan yhteisön toimivalta tehdä kansainvälisiä sopimuksia tai yleissopimuksia tai liittyä niihin ei perustu yksinomaan nimenomaiseen toimivallan antamiseen perustamissopimuksessa, vaan se voi perustua myös perustamissopimuksen muihin määräyksiin sekä yhteisön toimielinten näiden määräysten nojalla antamiin säädöksiin.(3) WIPOn tekijänoikeussopimuksen sekä WIPOn esitys- ja äänitesopimuksen asiasisältö kuuluu suurelta osin voimassa olevien tätä alaa koskevien yhteisön direktiivien soveltamisalaan.(4) Tästä seuraa, että toimivalta WIPOn tekijänoikeussopimuksen sekä WIPOn esitys- ja äänitesopimuksen hyväksymiseen on sekä yhteisöllä että jäsenvaltioilla.(5) WIPOn tekijänoikeussopimus sekä WIPOn esitys- ja äänitesopimus olisi siten hyväksyttävä yhteisön puolesta niiden asioiden osalta, jotka kuuluvat sen toimivaltaan.(6) Euroopan yhteisö on sopimusten lopullista tekemistä koskevin varauksin jo allekirjoittanut WIPOn tekijänoikeussopimuksen sekä WIPOn esitys- ja äänitesopimuksen.(7) Yhteisön sopimuksentekoasiakirjat olisi tallennettava mahdollisuuksien mukaan samaan aikaan kuin jäsenvaltioiden ratifiointiasiakirjat,ON PÄÄTTÄNYT SEURAAVAA:1 artikla1. Hyväksytään WIPOn tekijänoikeussopimus yhteisön puolesta niiden asioiden osalta, jotka kuuluvat sen toimivaltaan.2. Hyväksytään WIPOn esitys- ja äänitesopimus yhteisön puolesta niiden asioiden osalta, jotka kuuluvat sen toimivaltaan.3. Sopimustekstit ovat tämän päätöksen liitteenä.2 artiklaNeuvoston puheenjohtaja valtuutetaan tallettamaan sopimuksentekoasiakirjat Maailman henkisen omaisuuden järjestön pääjohtajan haltuun siitä päivästä lähtien, johon mennessä jäsenvaltioiden on saatettava voimaan Euroopan parlamentin ja neuvoston antamat säädökset, jotka ovat tarpeen yhteisön nykyisen lainsäädännön mukauttamiseksi WIPOn tekijänoikeussopimuksen sekä WIPOn esitys- ja äänitesopimuksen velvoitteisiin.3 artikla1. Komissio valtuutetaan edustamaan Euroopan yhteisöä WIPOn tekijänoikeussopimuksessa sekä WIPOn esitys- ja äänitesopimuksessa tarkoitetuissa sopimuspuolten kokouksissa.2. Komissio neuvottelee yhteisön nimissä WIPOn tekijänoikeussopimuksessa sekä WIPOn esitys- ja äänitesopimuksessa tarkoitetuissa sopimuspuolten kokouksissa kaikista yhteisön toimivaltaan kuuluvista kysymyksistä Euroopan yhteisön perustamissopimuksen soveltuvien sääntöjen, erityisesti sen 300 artiklan mukaisesti.3. Yhteisön sopimuspuolten kokouksissa mahdollisesti esittämä kanta valmistellaan asianomaisessa neuvoston työryhmässä.Tehty Brysselissä 16 päivänä maaliskuuta 2000.Neuvoston puolestaF. Seixas da CostaPuheenjohtaja(1) Täten ilmoitetaan, että tähän päätökseen liittyvät kaksi lausumaa ovat Euroopan yhteisöjen virallisessa lehdessä C 103, 11.4.2000, s. 1.(2) EYVL C 165, 30.5.1998, s. 8.(3) Puoltava lausunto annettu 16. helmikuuta 2000 (ei vielä julkaistu virallisessa lehdessä).